דרך המלך (סדרת טלוויזיה)

דרך המלך (באנגלית: Young Royals) היא סדרת דרמה שוודית המשודרת בנטפליקס. עלילת הסדרה מתרחשת בפנימייה יוקרתית בדיונית בשם הילרסקה (Hillerska Skolan), ובמרכזה סיפורו של נסיך שוודי בשם וילהלם (אדווין רידינג), הרומן המתנהל בינו לבין סימון אריקסון (עומאר רודברג), אחד מחבריו ללימודים, והדרמה שנובעת סביב כך. יוצרי הסדרה הם ליסה אמבירן, לארס בקונג וקמילה הולטר, והיא עלתה לשידור ב-1 ביולי 2021. ב-22 בספטמבר 2021 נודע כי הסדרה חודשה לעונה שנייה, אשר יצאה לאור שנה לאחר מכן, ב-1 בנובמבר 2022. ב-14 בדצמבר 2022 נודע כי הסדרה חודשה לעונה שלישית ואחרונה. חמשת הפרקים הראשונים של העונה השלישית יצאו לאור יחד ב-11 במרץ 2024, ופרק הסיום יצא ב-18 במרץ 2024. עם יציאת פרק הסיום יצא לאור גם ספיישל תיעודי בשם "Young Royals Forever", המעניק הצצה לאחורי הקלעים של יצירת הסדרה, דרך קטעים מתוך צילומי העונה השלישית. אדווין רידינג – וילהלם ("וילה"), נסיך שוודיה (בהמשך – וילהלם, יורש העצר של שוודיה), הבא בתור לכס המלוכה של שוודיה, אחרי אחיו הבכור אריק. עומאר רודברג – סימון אריקסון, כוכב עולה במקהלה של הילרסקה, תלמיד חוץ עם מלגה; אחיה של שרה ומושא אהבתו של וילהלם. מלטה גורדינייר – אוגוסט, בן למשפחת אצולה ובן דודם מדרגה שנייה של וילהלם ואריק, תלמיד שנה שלישית בפנימייה, פרפקט וקפטן נבחרת החתירה. פרידה ארגנטו – שרה אריקסון, תלמידת חוץ ואחותו הבכורה של סימון, החווה קשיים חברתיים בשל האוטיזם והפרעת הקשב שלה. ניקיטה אוגלה – פליס אהרנקרונה, תלמידה בפנימייה ובת "אצולה מודרנית". פרנילה אוגוסט – כריסטינה, מלכת שוודיה, אמם של וילהלם ואריק. מגנוס רוסמן – הדוכס לודוויג, בעלה ובן הזוג המלכותי של המלכה כריסטינה, אביהם של וילהלם ואריק. כרמן גלוריה פרז – לינדה, אמם של סימון ושרה. אינטי זמורה סוברדו – איוב, חברו של סימון מהעיירה ביארשטה. ברי גרוויז – ראש, חברתו של סימון מהעיירה ביארשטה. איוור פורסלינג – הנסיך אריק, יורש העצר של שוודיה, אחיו הבכור של וילהלם. אנה ולקיריה פטרסון – מאלין, שומרת הראש של וילהלם. לאונרד טרפלט – מיקה (עונות 1, 3), אביהם של סימון ושרה. אינגלה אולסון – הגברת אנט ליליה, מנהלת פנימיית הילרסקה. פליסיה טרדסון – סטלה, תלמידה בהילרסקה, חברתה של פליס. מימי סיון – פרדריקה, תלמידה בהילרסקה, חברתה של פליס. נטאלי ורלי – מדיסון מקוי, תלמידה זרה בהילרסקה (במסגרת חילופי תלמידים), חברתה של פליס. סמואל אסטור – נילס פולטיירנה, תלמיד בהילרסקה, חברו של אוגוסט. שיאו-לונג רטג'ה ז'או – אלכסנדר, תלמיד בהילרסקה, חברו של אוגוסט. פביאן פנג'ה – הנרי, תלמיד בהילרסקה, חברו של אוגוסט. אונו אלגר – וולטר, תלמיד בהילרסקה, חברו של הנרי. נילס ווטרהולם – וינסנט, תלמיד בהילרסקה, חברו של אוגוסט. טומי ואטרינג – מרקוס (עונה 2), ידיד של שרה המתאהב בסימון. מגנוס ארנר – יאן אולף מונק (עונה 2), יועץ של משפחת המלוכה. מראל נאסירי – פארימה (עונה 3), יועצת של משפחת המלוכה. קלאס הרטליוס – בוריס, מטפל פסיכולוגי בהילרסקה. הסדרה עוקבת אחר הנסיך וילהלם, שנשלח ללמוד בפנימייה בעקבות שערורייה אודותיו שנחשפה לציבור. שם, עליו להתמודד עם אינטראקציה עם בני נוער אחרים בגילו, כל זאת תוך ניסיון להסתיר את מיניותו המתהווה ואת משיכתו החדשה אל אחד מחבריו ללימודים. כאשר הטרגדיה מגיעה, על הנסיך וילהלם לבחור: חובה או אהבה? מרבית הסדרה צולמה בחצר קגההולם (Kaggeholms gård), מבנה בסגנון אחוזה, הממוקם במחוז סטוקהולם שבשוודיה, ופועל בשגרה כמרכז כנסים. הסצנות שהתרחשו בארמון המלוכה צולמו בטירת סטורה סונדבי (Stora Sundby Castle). הסדרה נוצרה על ידי ליסה אמבירן, לארס בקונג וקמילה הולטר, ועלתה לשידור בנטפליקס ב-1 ביולי 2021. רידינג ורודברג הקליטו שניהם את שורותיהם פעם נוספת עבור הגרסה המדובבת לאנגלית. ב-22 בספטמבר 2021 נודע כי הסדרה חודשה לעונה שנייה, אשר יצאה לאור שנה לאחר מכן, ב-1 בנובמבר 2022. בפברואר 2022, נטפליקס החלה לצלם את העונה השנייה. באותה עת סרטון לקידום העונה החדשה פורסם ברשת החברתית אינסטגרם. צילומי העונה השנייה הושלמו במאי 2022. צילומי העונה השלישית החלו באפריל 2023 והסתיימו ביוני 2023. בינואר 2021, זמן רב לפני שנודע תאריך היציאה לאור של הסדרה, נודע כי אדווין רידינג, פרנילה אוגוסט, מלטה גורדינייר, פרידה ארגנטו, ניקיטה אוגלה ועומאר רודברג לוהקו לתפרידים ראשיים, וכן כי נטאלי ורלי, פליסיה טרדסון, מימי סיון, אינגלה אולסון, רני מירו, ליביה מילהאגן ודייוויד לנמן לוהקו לתפקידים משניים. רידינג לוהק לתפקיד הנסיך וילהלם, ופרנילה אוגוסט לתפקיד אמו, כריסטינה, מלכת שוודיה. בהמשך נודע גם כי רודברג יגלם את דמותו של סימון, מושא אהבתו של הנסיך וילהלם. ב-19 במאי 2021 פורסם הטיזר הרשמי של הסדרה, וב-17 ביוני 2021 פורסם גם הקדימון הרשמי שלה. ב-15 בדצמבר 2022, רידינג ורודברג הופיעו לראשונה בטלוויזיה האמריקאית, כאורחים בתוכנית הלילה של ג'ימי פאלון, The Tonight Show Starring Jimmy Fallon, שם הם קידמו את "דרך המלך" לקראת יציאתה לאור של העונה השלישית והאחרונה שלה. העונה הראשונה של הסדרה הגיעה לרשימת עשר הסדרות המובילות (Top 10) ב-12 מדינות, ונצפתה בסטרימינג במשך למעלה מ-9.8 מיליון שעות ברחבי העולם בשבוע הראשון ליציאתה. במהלך אותו שבוע, העונה דורגה במקום ה-8 מבין הסדרות הנצפות ביותר של נטפליקס בשפה שאינה אנגלית. העונה השנייה הגיעה לרשימת עשר הסדרות המובילות ב-26 מדינות, ונצפתה בסטרימינג במשך למעלה מ-18 מיליון שעות ברחבי העולם בשבוע הראשון ליציאתה. במהלך אותו שבוע, העונה דורגה במקום ה-3 מבין הסדרות הנצפות ביותר של נטפליקס בשפה שאינה אנגלית. "דרך המלך" זכתה לשבחי המבקרים ולאהדת הקהל. אתר Rotten Tomatoes נתן לסדרה ציון של 100% בהתבסס על חמש ביקורות, ודירוג ממוצע של 8.3/10. הסדרה שובחה על דיוקה אל מול לחיים האמיתיים, בין השאר בזכות החלטות כמו ליהוק בני נוער לתפקידים של נערים והצגת מרקמי עור שונים, גם עם פגמים ופצעונים. מבקרים וצופים מסוימים אף השוו אותה לחיוב לסדרות דומות דוגמת "אליטה", "אחת שיודעת", "הכתר" ו"סקאם". דייוויד אופי מהמגזין "דיגיטל ספיי" שיבח את הסדרה על "ליהוק שחקנים שבאמת נראים בגיל שאותו הם אמורים לגלם" ו"הצגת חיי הנעורים עם אותנטיות כה-נחוצה". הוא תיאר את הסדרה כ"גרסה עדכנית של סיפור סינדרלה הקלאסי" וסיכם כי הסדרה "מצטיינת במידה הרבה ביותר [...] בנוגע לרומן המרכזי בין וילהלם לסימון". המבקרת פלורה קאר מהמגזין רדיו טיימס, בביקורת על שני פרקיה הראשונים של הסדרה, תיארה את הסדרה כ"צפויה אך נוגעת ללב". היא ביקרה את ה"צ'קליסט של המרכיבים החזותיים ברומנטיקת נעורים" שלדבריה פעלה לפיו הסדרה וכן את "התלות של העלילה בדמויות כמו אוגוסט", אך סיכמה כי "צוות השחקנים הצעיר והאותנטי יכול גם להעניק משב רוח רענן לצופים הצעירים יותר". על עונתה השנייה של הסדרה, דייטר אוסוולד ממגזין הלייפסטייל השווייצרי Display כתבה: "כמו דמויות סטנד-אפ, האוהבים בנפרד מתנגדים כל אחד לגורלם ונלחמים על אהבתם. הכימיה בין אדווין רידינג בתור הנסיך חסר הביטחון ועומאר רודברג בתור הזמר הרגיש עובד בצורה טובה אפילו יותר מבעונה הראשונה. מעריציו של אוגוסט היצור, הידוע גם כמלטה גורדינייר, יכולים לצפות להופעות גדולות יותר עם תפקיד רחב הרבה יותר – כולל שיחת טלפון חשופה עם משפחת המלוכה". על עונתה השלישית של הסדרה נכתב באתר הגרמני הפופולרי Queer.de: "משכנעת עם המון דרמה מלאת-רגש, תפניות מפתיעות ויותר עמדה פוליטית. האם אתם עדיין צופים? או שאתם כבר בוכים?". מדיה וקבצים בנושא דרך המלך בוויקישיתוף אתר האינטרנט הרשמי של דרך המלך (בשפות מרובות) "דרך המלך", במסד הנתונים הקולנועיים IMDb (באנגלית) "דרך המלך", באתר נטפליקס "דרך המלך", באתר Rotten Tomatoes (באנגלית) "דרך המלך", במסד הנתונים הקולנועיים KinoPoisk (ברוסית) גילי איזיקוביץ, לפנטז על היכרות עם בני מלוכה, באתר הארץ, 5 ביולי 2021 החל מעונה 1, פרק 4 Opie, David (5 ביולי 2021). "Young Royals season 2 on Netflix: Everything you need to know". Digital Spy. נבדק ב-11 ביולי 2021. {{cite web}}: (עזרה) "Young Royals has been renewed for Season 2". Twitter. 22 בספטמבר 2021. נבדק ב-22 בספטמבר 2021. {{cite web}}: (עזרה) "'Young Royals' Season 2 Release Date Revealed Along With Its First 4 Minutes". moviesr.net. 30 בספטמבר 2022. נבדק ב-1 באוקטובר 2022. {{cite web}}: (עזרה) Bradley. "'Young Royals' Renewed for Season 3 at Netflix". moviesr.net (באנגלית). נבדק ב-14 בדצמבר 2022. {{cite web}}: (עזרה) GayTimes. "Young Royals: Netflix shares release date for season 3". "Edvin Ryding, Omar Rudberg and Pernilla August Starring in the Swedish Coming of Age Series Young Royals". About Netflix. נבדק ב-17 ביוני 2021. {{cite web}}: (עזרה) Pena, Caithlin (2022-11-02). "Malte Gårdinger plays royalty on TV, but would never want to be royal IRL". TODAY.com. נבדק ב-2024-02-18. Carr, Flora (24 ביוני 2021). "Where was Young Royals filmed? Locations for the Swedish Netflix drama". Radio Times. נבדק ב-21 ביולי 2022. {{cite web}}: (עזרה) Rachel (28 ביוני 2021). "Young Royals Filming Location – Netflix's LGBTQ Show's Real Location Details!". House & Whips. נבדק ב-11 ביולי 2021. {{cite web}}: (עזרה) Martin, Annie (16 בדצמבר 2022). "Edvin Ryding, Omar Rudberg tease 'Young Royals' Season 3 on 'Tonight Show'". UPI. {{cite news}}: (עזרה) Sörman Nilsson, Eliza (1 ביולי 2022). "It's been a year since Young Royals first hit our screens. Here's everything we know about Season 2". Vogue Scandinavia. נבדק ב-21 ביולי 2022. {{cite web}}: (עזרה) "Instagram". www.instagram.com. נבדק ב-26 בפברואר 2022. {{cite web}}: (עזרה) James, Alastair (12 במאי 2022). "Netflix's Gay Drama Young Royals Has Officially Wrapped Filming on Season Two". Attitude. נבדק ב-15 במאי 2022. {{cite web}}: (עזרה) Martin, Annie (11 במאי 2022). "Young Royals: Edvin Ryding, Omar Rudberg wrap filming on Season 2". UPI. נבדק ב-15 במאי 2022. {{cite web}}: (עזרה) Netflix [@netflix] (13 באפריל 2023). "Third time's the charm! Young Royals Season 3 is now in production!" (Tweet). נבדק ב-20 באפריל 2023 – via Twitter. {{cite web}}: (עזרה) Echebiri, Makuochi (28 ביוני 2023). "Young Royals Wraps Filming on Final Season". Collider. נבדק ב-28 ביוני 2023. {{cite web}}: (עזרה) Soen, Hayley (28 בינואר 2021). "New Netflix series Young Royals is about a teen prince at a fancy boarding school". The Tab. נבדק ב-15 ביולי 2021. {{cite web}}: (עזרה) White, Beverly (23 ביוני 2020). "Netflix Young Royals Full Cast List: Meet Edvin Ryding, Omar Rudberg and rest of the stars". Meaww. נבדק ב-15 ביולי 2021. {{cite web}}: (עזרה) "Young Royals Official Teaser Netlifx". 19 במאי 2020. נבדק ב-15 ביולי 2021 – via YouTube. {{cite web}}: (עזרה) "Young Royals Official Trailer Netlifx". 17 ביוני 2020. נבדק ב-15 ביולי 2021 – via YouTube. {{cite web}}: (עזרה) "Edvin Ryding and Omar Rudberg Talk Young Royals and Tease the Third Season [Extended] | Tonight Show". YouTube. "Netflix Top 10 - Global". עבור השבוע שהסתיים ב-11 ביולי 2021. "Netflix Top 10 - Global". עבור השבוע שהסתיים ב-6 בנובמבר 2022. "Young Royals: Season 1". Rotten Tomatoes. נבדק ב-15 באוקטובר 2022. {{cite web}}: (עזרה) Opie, David (6 ביולי 2021). "Young Royals does this one thing better than other teen shows like Élite or Riverdale". Digital Spy. נבדק ב-18 ביולי 2021. {{cite web}}: (עזרה) Carr, Flora (28 ביוני 2021). "Young Royals review: Netflix's predictable but heartfelt Swedish teen drama leans into the intensity of first love". Radio Times. {{cite journal}}: (עזרה) "Prince Charming aus Schweden | DISPLAY-Magazin" (בגרמנית). בנובמבר 2022. נבדק ב-1 בנובמבר 2022. {{cite web}}: (עזרה) Oßwald, Dieter. ""Young Royals": Mehr Knutschzeit für Wille und Simon". queer.de (בגרמנית). נבדק ב-2024-03-12.